เอนโซโก้ดีลนะคะ 499 บาท สำหรับเซ็ตเมนู 2 ท่าน (appetizer - 2, main - 2, dessert - 2) 

ร้านอยู่ในโรงแรม Kingston Suite สุขุมวิท ซ. 15 มีที่จอดรถด้านในค่ะ 

วันที่ไป คือวันเสาร์ช่วงเที่ยงครึ่งนะคะ ไม่มีลูกค้าเลยค่ะ มีแค่เรากับคุณพ่อ 2 คน แต่จากที่ถามพนักงานก็ได้ความมาว่าช่วงเช้าจะมี breakfast buffet สำหรับแขกที่มาพักโรงแรม

มาดูอาหารที่เลือกนะคะ

อาหารว่าง 2 จาน

- สะเต๊ะไก่ ■■ มาไม้ใหญ่เลยค่ะ ใส่มาในชามไม้น่ารักดี สะเต๊ะรสชาติดีค่ะ หอมเครื่องเทศ น้ำจิ้มก็โอเคเลยค่ะ

- ผักโขมอบชีส ■■ มาจานใหญ่เลยค่ะ อร่อยด้วยอะ ทั้งครีม ทั้งชีส ใส่มาไม่มีหวง ประทับใจเลยค่ะ

จานหลัก 2 จาน

- pork ribs ■■ เอ่อ คือ ดีงามมากค่ะ ribs ชิ้นๆ ใหญ่ๆ มาสองชิ้น วางบน mashed ดอกกะหล่ำ  และผักย่าง ซอสเป็นพริกไทยดำ .. ribs นี่คือนิ่มมากๆ อร่อยมากเลยค่ะ ซอสพริกไทยดำก็รสชาติดีค่ะ เข้มข้น แต่ออกเค็มเกินไปซักนิดค่ะ จานนี้ประทับใจอีกแล้วค่ะ

- อกไก่ซอสพริกไทยดำ ■■ จานนี้องค์ประกอบเหมือนกับ ribs นะคะ ทั้งผัก ทั้งซอส ต่างตรงเอาอกไก่มาวางแทน จานนี้เฉยๆ ค่ะ เพราะอกไก่ออกแห้งไปหน่อย และเนื้ออกไก่ค่อนข้างจืด ต้องกินกับซอสเท่านั้นค่ะ

ของหวาน 2 จาน

- ผลไม้สด ■■ มาหลายชิ้นค่ะ หวานอร่อย

- apple crumble ■■ จานนี้ไม่ได้ชิมนะคะ เพราะอิ่มมากๆ คุณพ่อเหมาค่ะ ท่านบอกว่าอร่อยดีค่ะ

โดยรวมคือดีเลยค่ะ สำหรับดีลนี่คุ้มค่ามากๆ อาหารและขนมรสชาติดี เสียดายว่าอยู่ค่อนข้างไกลบ้านค่ะ ไม่งั้นก็อยากจะซื้อดีลซ้ำอยู่นะคะ

ใครที่พิกัดอยู่ในเมืองแถบนั้น ลองซื้อดีลดูค่ะ 
